pythainlp/thai-wiki-dataset-v4 huggingface dataset:
ถนนจันทน์

ถนนจันทน์ เป็นถนนที่เชื่อมต่อระหว่างถนนเจริญกรุงกับถนนนางลิ้นจี่ และยังตัดกับถนนนราธิวาสราชนครินทร์ มีจุดขึ้นทางด่วนทางพิเศษศรีรัช ถนนมีความยาวประมาณ 3.5 กิโลเมตร เดิมทีเป็นตรอกเล็ก ๆ เรียกว่า ตรอกจันทน์ เป็นตรอกซอยเล็กลักษณะคดเคี้ยว เมื่อมีการตัดถนนให้กว้างและเป็นเส้นตรง ถนนจันทน์เส้นเดิมจึงกลายเป็นถนนที่แยกออกไป แล้วก็ได้ชื่อว่า "ถนนจันทน์เก่า"
ในสมัยพระบาทสมเด็จพระจุลจอมเกล้าเจ้าอยู่หัวที่มีการติดต่อค้าขายกับต่างชาติมากขึ้น พื้นที่ตรอกจันทน์มีคนหลากหลายเชื้อชาติและวัฒนธรรมเข้ามาตั้งถิ่นฐานโดยเฉพาะกลุ่มชาวจีนแต้จิ๋วและจีนกวางตุ้ง ซึ่งสันนิษฐานว่าคงขยับขยายการตั้งถิ่นฐานจากย่านเยาวราชและบางรัก เหตุเพราะทำเลบริเวณนี้ใกล้กับท่าเรือเพื่อทำการค้าซึ่งเป็นอาชีพหลักของชาวจีนที่เข้ามาอาศัยอยู่ในประเทศไทย ตัวอย่างเช่น สำนักงานของบริษัทเจริญโภคภัณฑ์ (CPF) ที่ตั้งอยู่บนถนนจันทน์ นอกจากนั้นยังมีชาวมุสลิมและชาวตะวันตกที่เข้ามาเผยแผ่ศาสนาคริสต์ มีศาสนาสถานเช่นมัสยิดดารุ้ลอาบิดีน หรือ "มัสยิดตรอกจันทน์" สร้างใน พ.ศ. 2455 โบสถ์คริสต์มีวัดนักบุญยอแซฟสร้างเมื่อ พ.ศ. 2498 ตั้งอยู่ในซอยจันทน์ 43 ซอยเดียวกับวัดไผ่เงินโชตนาราม วัดพุทธอีกแห่งบนถนนจันทน์คือ วัดลุ่มเจริญศรัทธาอยู่ในซอยจันทน์ 42
นับตั้งแต่ พ.ศ. 2555 เป็นต้นมา พื้นที่บริเวณถนนจันทน์ได้รับการพัฒนาเป็นโครงการที่อยู่อาศัย ปรากฏเป็นคอนโดมิเนียมระดับกลางถึงบน ราคาเฉลี่ยต่อตารางเมตรอยู่ที่ราว 100,000–200,000 บาท
อำเภอออฟทอบ

ออฟทอบ  เป็นอำเภอในเทศมณฑลเตหะราน จังหวัดเตหะราน ประเทศอิหร่าน จากสำมะโน พ.ศ. 2549 อำเภอนี้มีประชากร 22,898 คนใน 5,497 ครัวเรือน อำเภอนี้มีตำบลเพียงสองตำบลคือตำบลออฟทอบและตำบลแฆลอซีร์ 
รายละเอียด.
อำเภอออฟทอบอยู่ในสีม่วง
ต. ซูลกอน
อำเภอแคน
อำเภอออฟทอบ
ต. ออฟทอบ
ต. แฆลอซีร์
อำเภอกลาง
ต. ซียอฮ์รูด
เตหะราน
"เขต-1"<Br>"(เทศมณฑลเชมีรอนอต)"
"เขต-2"
"เขต-3"
"เขต-4"
"เขต-5"
"เขต-6"
"เขต-7"
"เขต-8"
"เขต-9"
"เขต-10"
"เขต-11"
"เขต-12"
"เขต-13"
"เขต-14"
"เขต-15"
"เขต-16"
"เขต-17"
"เขต-18"
"เขต-19"
"เขต-20"<Br>"(เทศมณฑลเรย์)"
"เขต-21"
"เขต-22"
ตำบลออฟทอบ

ออฟทอบ  เป็นตำบลในอำเภอออฟทอบ เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2549 อำเภอนี้มีประชากร 14,847 คนใน 3,520 ครัวเรือน
รายละเอียด.
ต. ซูลกอน
อำเภอแคน
อำเภอออฟทอบ
ต. ออฟทอบ
ต. แฆลอซีร์
อำเภอกลาง
ต. ซียอฮ์รูด
เตหะราน
"เขต-1"<Br>"(เทศมณฑลเชมีรอนอต)"
"เขต-2"
"เขต-3"
"เขต-4"
"เขต-5"
"เขต-6"
"เขต-7"
"เขต-8"
"เขต-9"
"เขต-10"
"เขต-11"
"เขต-12"
"เขต-13"
"เขต-14"
"เขต-15"
"เขต-16"
"เขต-17"
"เขต-18"
"เขต-19"
"เขต-20"<Br>"(เทศมณฑลเรย์)"
"เขต-21"
"เขต-22"
แดนึส ปรอกอแปนกอ

แดนึส แฮนนาดียอวึช ปรอกอแปนกอ (เกิด 20 มิถุนายน ค.ศ. 1991) เป็นนายทหารชาวยูเครน และเป็นพันโทในกองกำลังป้องกันประเทศยูเครนและผู้บัญชาการกองพันอาซอว์ เขาเข้าประจำการในกองทัพยูเครนตั้งแต่ ค.ศ. 2014 เพื่อต่อสู้ในการปกป้องยูเครนจากกองทัพรัสเซียและกองกำลังแบ่งแยกดินแดนที่สนับสนุนรัสเซียในดอนบัสในสงครามรัสเซีย–ยูเครนที่กำลังดำเนินอยู่
เพื่อตอบโต้ การรุกรานยูเครนของรัสเซียใน ค.ศ. 2022 ปรอกอแปนกอได้ขึ้นเป็นผู้นำในการปกป้องเมืองมารีอูปอลจากการปิดล้อมของรัสเซีย บทบาทความเป็นผู้นำของเขาในแนวหน้าส่งผลให้เขาได้รับรางวัลวีรบุรุษแห่งยูเครนในเดือนมีนาคม ค.ศ. 2022
ปรอกอแปนกอยังเป็นที่รู้จักในนาม แรดิส  ซึ่งต่อมาได้กลายเป็นสัญญาณเรียกทหารของเขา มีรายงานว่าลูกน้องของเขาพูดกับเขาอย่างไม่เป็นทางการว่า "บราเดอร์แรดิส" หรือ "สหายแรดิส"
ย่านคลองตัน

ย่านคลองตัน เป็นย่านที่มีจุดศูนย์กลางอยู่บริเวณแยกคลองตันซึ่งเป็นการบรรจบกันของถนนสี่สาย คือ ถนนสุขุมวิท 71 (ปรีดี พนมยงค์) ถนนเพชรบุรี ถนนรามคำแหง และถนนพัฒนาการ ใกล้แยกคลองตันมีสถานีรามคำแหงในระบบรถไฟฟ้าแอร์พอร์ต เรล ลิงก์
ประวัติ.
ในสมัยพระบาทสมเด็จพระนั่งเกล้าเจ้าอยู่หัวมีการขุดคลองแสนแสบเพื่อเป็นเส้นทางกองทัพไปรบกับญวน ยังได้มีการขุดคลองเพื่อเชื่อมคลองแสนแสบกับคลองพระโขนงโดยแรงงานชาวมลายูและคนกลันตันทางใต้ของสยาม จึงได้ตั้งชื่อคลองว่า "คลองกลันตัน" ภายหลังเรียกให้สั้นลงเหลือเพียง "คลองตัน" อย่างไรก็ตามอีกที่มาของชื่อเล่าว่า บริเวณนี้เป็นทางน้ำแยกเป็น 3 สาย แยกหนึ่งไปทางประตูน้ำ แยกสองไปมีนบุรี หนองจอก แยกสามไปทางพระโขนง การสัญจรใช้ผ่านไปทางพระโขนงมีทำนบกั้นสูงมาก ไม่สามารถที่จะใช้เป็นเส้นทางผ่านไปมาได้ ชาวบ้านในละแวกนั้นจึงเรียกตำบลนี้ว่า "คลองตัน"
เมื่อชาวมลายูและกลันตันซึ่งเป็นมุสลิมได้ตั้งรกรากทำนาทำไร่อยู่ริมคลอง เกิดเป็นชุมชนริมคลอง จนเมื่อ พ.ศ. 2479 มีการตัดถนนกรุงเทพ–สมุทรปราการหรือปัจจุบันคือถนนสุขุมวิท จึงได้เกิดชุมชนริมถนน
การใช้พื้นที่.
ชุมชนที่ตั้งอยู่บริเวณคลองตัน เช่น ชุมชนข้างสะพานคลองตันตั้งอยู่ริมคลองตันใต้เชิงสะพานคลองตัน เป็นชุมชนมุสลิม ถือเป็นชุมชนแออัดมีประมาณ 60 หลังคาเรือน บริเวณสี่แยกคลองตันมีตลาดคลองตันประกอบด้วยอาคารและสิ่งปลูกสร้างสูง 3–5 ชั้น มีศาสนสถานคือ มัสยิดยามิอุ้ลอิสลาม (คลองตัน) อาคารหลังใหม่สร้างเมื่อ พ.ศ. 2513
ตำบลแฆลอซีร์

แฆลอซีร์  เป็นตำบลในอำเภอออฟทอบ เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 8,051 คนใน 1,977 ครัวเรือน
รายละเอียด.
ต. ซูลกอน
อำเภอแคน
อำเภอออฟทอบ
ต. ออฟทอบ
ต. แฆลอซีร์
อำเภอกลาง
ต. ซียอฮ์รูด
เตหะราน
"เขต-1"<Br>"(เทศมณฑลเชมีรอนอต)"
"เขต-2"
"เขต-3"
"เขต-4"
"เขต-5"
"เขต-6"
"เขต-7"
"เขต-8"
"เขต-9"
"เขต-10"
"เขต-11"
"เขต-12"
"เขต-13"
"เขต-14"
"เขต-15"
"เขต-16"
"เขต-17"
"เขต-18"
"เขต-19"
"เขต-20"<Br>"(เทศมณฑลเรย์)"
"เขต-21"
"เขต-22"
เคาะวาริจญ์

เคาะวาริจญ์ (เอกพจน์ , แปลว่า "ผู้ที่ออกไป") หรือ อัชชุรอต (แปลว่า "ผู้แลกเปลี่ยน") เป็นกลุ่มคนที่ปรากฏครั้งแรกในฟิตนะฮ์ครั้งที่หนึ่ง (ค.ศ. 656–661) เดิมเคาะวาริจญ์เป็นผู้สนับสนุนอะลี อิบน์ อะบี ฏอลิบแต่ก่อขบถหลังอะลียอมรับอนุญาโตตุลาการเพื่อยุติความขัดแย้งกับมุอาวิยะฮ์ที่ 1 ในยุทธการที่ศิฟฟีนในค.ศ. 657 เคาะวาริจญ์ยืนกรานว่า "การตัดสินเป็นของพระเป็นเจ้าเท่านั้น" และกบฏอย่างมุอาวิยะฮ์สมควรถูกปราบตามคำสั่งห้ามในอัลกุรอาน อะลีเอาชนะเคาะวาริจญ์ในยุทธการที่นะฮ์เราะวานใน ค.ศ. 658 แต่การกบฏยังดำเนินต่อไป อะลีถูกลอบสังหารใน ค.ศ. 661 โดยอับดุรเราะฮ์มาน อิบน์ มุลญัม เคาะวาริจญ์ผู้ต้องการแก้แค้นความพ่ายแพ้ที่นะฮ์เราะวาน
หลังมุอะวิยะฮ์ตั้งรัฐเคาะลีฟะฮ์อุมัยยะฮ์ใน ค.ศ. 661 ข้าหลวงของมุอะวิยะฮ์ยังคงควบคุมเคาะวาริจญ์ไว้ได้ แต่สุญญากาศทางอำนาจจากฟิตนะฮ์ครั้งที่สอง (ค.ศ. 680–692) เอื้อให้เคาะวาริจญ์ก่อกบฏอีกครั้ง อัลอะซาริเกาะฮ์และนัจญ์ดาต สองกลุ่มแยกของเคาะวาริจญ์ครองพื้นที่จำนวนมากในเปอร์เซียและอาระเบีย อย่างไรก็ตามปัญหาและความแตกแยกภายในบั่นทอนกำลังเคาะวาริจญ์ก่อนจะพ่ายแพ้ให้กับกองทัพอุมัยยะฮ์ช่วง ค.ศ. 696–699 ต่อมาในคริสต์ทศวรรษ 740 เคาะวาริจญ์ก่อกบฏครั้งใหญ่ทั่วรัฐเคาะลีฟะฮ์ แต่ถูกปราบปรามจนสิ้น กระนั้นกบฏเคาะวาริจญ์ยังดำเนินต่อไปจนถึงสมัยอับบาซียะฮ์ (ค.ศ. 750–1258) ก่อนเคาะวาริจญ์หัวรุนแรงจะค่อย ๆ เสื่อมลงและแทนที่ด้วยสายกลางอย่างอิบาฎียะฮ์ที่สืบทอดมาจนถึงปัจจุบัน ด้านกลุ่มอิบาฎียะฮ์ปฏิเสธความเกี่ยวข้องกับเคาะวาริจญ์ ทั้งยังประณามเคาะวาริจญ์ว่าเป็นพวกสุดโต่ง
เคาะวาริจญ์เชื่อว่ามุสลิมไม่ว่าจะเชื้อสายหรือชาติพันธุ์ใด หากผ่านการรับรองความเชื่อความศรัทธาย่อมมีคุณสมบัติเป็นเคาะลีฟะฮ์ จุดยืนนี้แตกต่างจากซุนนีย์ที่ยอมรับผู้นำจากเผ่ากุเรช ขณะที่ชีอะฮ์ยืนยันว่าตำแหน่งผู้นำเป็นของอะลีและทายาท อัลอะซาริเกาะฮ์และนัจญ์ดาตเชื่อว่าเป็นหน้าที่ของมุสลิมในการขับไล่เคาะลีฟะฮ์ที่ผิดบาป เคาะวาริจญ์สุดโต่งอย่างอะซาริกาถือว่าการฆ่ากาฟิร (ผู้ไม่ยอมรับ) ไม่ใช่เรื่องผิด และการแต่งงานระหว่างเคาะวาริจญ์กับกาฟิรเป็นเรื่องต้องห้าม ขณะที่นัจญดัตอนุญาตการแต่งงานกับผู้ไม่ใช่เคาะวาริจญ์ เคาะวาริจญ์หลายคนเป็นนักพูดและกวีที่มีความสามารถ หัวข้อบทกวีของพวกเขามักเป็นเรื่องศรัทธา ความกล้าหาญและชะฮีด เคาะวาริจญ์สมัยคริสต์ศตวรรษที่ 8 และ 9 มีส่วนในการถกเถียงทางเทววิทยาซึ่งมีส่วนพัฒนาต่อมาเป็นเทววิทยาอิสลามกระแสหลัก
ประวัติศาสตร์และความเชื่อของเคาะวาริจญ์มาจากนักเขียนสมัยคริสต์ศตวรรษที่ 9 และ 10 ที่เป็นปฏิปักษ์กับเคาะวาริจญ์ การขาดหลักฐานจากทางเคาะวาริจญ์ทำให้ยากต่อการค้นหาเจตนาที่แท้จริงของพวกเขา มุสลิมดั้งเดิมมองเคาะวาริจญ์ว่าเป็นกลุ่มสุดโต่งที่โหดร้าย ขณะที่มุสลิมสมัยใหม่เปรียบเทียบรัฐอิสลามอิรักและลิแวนต์ อัลกออิดะฮ์ ภราดรภาพมุสลิมและเตฮ์รีกีตอลิบานปากีสถานกับเคาะวาริจญ์ในแง่อุดมการณ์เชิงมูลวิวัติและการใช้กำลัง อย่างไรก็ตามนักประวัติศาสตร์อาหรับบางคนเน้นด้านสมภาคนิยมและแนวโน้มก่อนประชาธิปไตยของเคาะวาริจญ์ ปัจจุบันมุมมองของนักประวัติศาสตร์ต่อมูลเหตุเคาะวาริจญ์แบ่งเป็นจุดประสงค์ทางศาสนา ปัจจัยทางสังคมเศรษฐกิจ หรือการตอบสนองของเบดูอินต่อการจัดตั้งรัฐที่เป็นแบบแผน
เอ็นเอชเคเจเนอรัลทีวี

เอ็นเอชเคเจเนอรัลทีวี (; โรมาจิ: "NHK Sōgō Terebijon"; #เปลี่ยนทาง) ย่อบนโทรทัศน์ว่า เอ็นเอชเคจี เป็นผู้ให้บริการการแพร่ภาพกระจายเสียงสาธารณะทางโทรทัศน์หลักของประเทศญี่ปุ่น เอ็นเอชเคเจเนอรัลทีวีผลิตรายการข่าว, ละครโทรทัศน์, รายการวาไรตี, ดนตรี, กีฬา, อนิเมะ และรายการพิเศษอื่น ๆ ที่ผลิตเพื่อแข่งขันกับคู่แข่งเชิงพาณิชย์ เอ็นเอชเคเจอเนรัลทีวีมีชื่อเสียงจากการออกอากาศรายการข่าวภาคดึก, รายการสารคดีพิเศษ และละครโทรทัศน์เชิงประวัติศาสตร์ที่โด่งดัง นอกจากรายการปกติแล้ว เอ็นเอชเคเจเนอรัลทีวียังเป็นผู้ออกอากาศรายการพิเศษ "เอ็นเอชเค โคฮากุอูตะกัซเซ็ง" และละครโทรทัศน์ในช่วงเช้าที่เรียก "อาซาโดระ"
เอ็นเอชเคพร้อมด้วยเอ็นเอชเคเจเนอรัลทีวีเริ่มแพร่ภาพเป็นปฐมฤกษ์เมื่อวันที่ 1 กุมภาพันธ์ ค.ศ. 1953 โดยเอ็นเอชเคเป็นช่องโทรทัศน์เพียงช่องเดียวก่อนการเปิดตัวของสถานีโทรทัศน์นิปปงทีวีในวันที่ 28 สิงหาคม ค.ศ. 1953 ภายหลังตามด้วยการเริ่มแพร่ภาพของเอ็นเอชเคเอ็ดดูเคชันทีวีในเดือนมกราคม ค.ศ. 1959
บ้านศิลาร่วมสามัคคี

หมู่บ้านศิลาร่วมสามัคคี แบ่งการปกครองออกเป็น 2 หมู่บ้าน คือ บ้านศิลาร่วมสามัคคี และบ้านห้วยโปร่ง ตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน.
หมู่บ้านศิลาร่วมสามัคคี เดิมคือ หมู่ที่ 16 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านห้วยบงจึงถูกโอนมาเป็นหมู่ที่ 4 ตำบลห้วยบง
เนื่องจากบ้านศิลาร่วมสามัคคีมีพื้นที่และประชากรมาก จึงมีการแยกพื้นที่บางส่วนออกเป็น หมู่บ้านห้วยโปร่ง หมู่ที่ 24 ดังเช่นในปัจจุบัน
ประชากร.
หมู่บ้านศิลาร่วมสามัคคี และหมู่บ้านห้วยโปร่ง มีประชากรรวมทั้งหมด 823 คน แบ่งเป็น ชาย 415 คน หญิง 408 คน 
 "ข้อมูล ณ สิ้นปี 2564"
 วัด 
 โรงเรียน
โรงเรียนสาธิตมหาวิทยาลัยเชียงใหม่

โรงเรียนสาธิตมหาวิทยาลัยเชียงใหม่  เป็นหน่วยงานหนึ่งภายใต้การดูแลของคณะศึกษาศาสตร์ มหาวิทยาลัยเชียงใหม่ โดยจัดการเรียนการสอนตั้งแต่ระดับปฐมวัยจนถึงระดับมัธยมศึกษา ซึ่งมีเป้าหมายหลักในการให้สวัสดิการทางการศึกษาแก่บุตรของบุคลากร และเป็นโรงเรียนทดลองเพื่อศึกษาวิจัยการเรียนการสอน
ประวัติ.
โรงเรียนสาธิตมหาวิทยาลัยเชียงใหม่ จัดตั้งขึ้นตามวัตถุประสงค์ของการจัดตั้งคณะศึกษาศาสตร์ โดยมีจุดมุ่งหมายเพื่อให้โรงเรียนและเป็นสถานที่สำหรับสนับสนุนการผลิตบัณฑิตทางการศึกษา ทั้งในส่วนของการเป็นแหล่งที่ให้นักศึกษาได้สังเกตการสอนร่วมสอนและฝึกปฏิบัติการทางวิชาชีพ ตลอดจนเป็นสถานที่สำหรับให้คณะได้ศึกษาค้นคว้าและวิจัยร่วมทดลองวิธีการจัดการเรียนการสอนตามแนวปรัชญาการศึกษาใหม่ เพื่อเป็นตัวอย่างสำหรับการจัดการในภาคเหนือ โดยโรงเรียนสาธิตมหาวิทยาลัยเชียงใหม่ได้เริ่มทำการเรียนการสอนครั้งแรกเมื่อวันที่ 3 มิถุนายน พ.ศ 2511 ในระดับชั้นมัธยมศึกษาปีที่ 1 สายสามัญ โดยมีจำนวนนักเรียนรุ่นแรกจำนวน 70 คนและมีคณาจารย์จากคณะศึกษาศาสตร์เป็นผู้สอนโดย ในช่วงแรกได้ใช้อาคารวิทยาลัย 1 ของมหาวิทยาลัยเชียงใหม่เป็นสถานที่จัดการเรียนการสอน (ปัจจุบันคืออาคารคณะรัฐศาสตร์และรัฐประศาสนศาสตร์ มหาวิทยาลัยเชียงใหม่) จนกระทั่งปี 2514 อาคารสาธิตหนึ่งซึ่งเป็นอาคารหลังแรกของโรงเรียนได้ก่อสร้างเสร็จ โรงเรียนจึงได้ใช้อาคารหลังดังกล่าวเป็นสถานที่จัดการเรียนการสอนมาจนถึงปัจจุบัน 
ในปี 2521 โรงเรียนสาธิต มช. ได้ปรับหลักสูตรกระทรวงศึกษาธิการโดยให้เรียนชั้นมัธยมศึกษาตอนต้น 3 ปีและชั้นมัธยมศึกษาตอนปลาย 3 ปี 
ต่อมาในปี 2551 กระทรวงวิทยาศาสตร์และเทคโนโลยีได้จัดให้มีโครงการสนับสนุนการจัดตั้งห้องเรียนวิทยาศาสตร์ในโรงเรียนโดยการกำกับดูแลของมหาวิทยาลัยขึ้นโดยมีมหาวิทยาลัยเชียงใหม่เป็นศูนย์หนึ่งในจำนวนทั้งหมด 40 เพื่อรับนักเรียนเข้าศึกษาในระดับชั้นมัธยมศึกษาปีที่ 4 ในหลักสูตรห้องเรียนวิทยาศาสตร์ ซึ่งการพัฒนาหลักสูตรห้องเรียนวิทยาศาสตร์นั้นมาจากความร่วมมือของคณะวิทยาศาสตร์ และโรงเรียนสาธิตคณะศึกษาศาสตร์ มหาวิทยาลัยเชียงใหม่ ในปีการศึกษา 2561 ซึ่งเป็นปีแรกของการดำเนินโครงการได้เริ่มรับนักเรียนเข้าศึกษาในโครงการห้องเรียนวิทยาศาสตร์จำนวน 30 คนจนกระทั่งปีการศึกษา 2553 โครงการดังกล่าวมีจำนวนนักเรียนครบทั้ง 3 ระดับชั้น
ปัจจุบันโรงเรียนสาธิต มช. และเปิดหลักสูตรแผนการเรียนศิลป์-ซอฟต์แวร์ และศิลป์-ออกแบบ ระดับชั้นมัธยมศึกษาปีที่ 4 
มีบุคลากรทั้งสายวิชาการและบุคลากรสายสนับสนุนจำนวนทั้งสิ้น 160 คน
หลักสูตร.
โรงเรียนสาธิตมหาวิทยาลัยเชียงใหม่ ได้จัดทำหลักสูตรสถานศึกษาโรงเรียนสาธิตมหาวิทยาลัยเชียงใหม่ พุทธศักราช 2553 ตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อให้การจัดการศึกษาของโรงเรียน สอดคล้องกับความเปลี่ยนแปลงทางเศรษฐกิจ สังคม และความเจริญก้าวหน้าทางวิทยาการของยุคโลกาภิวัตน์ โดยโรงเรียนได้ดำเนินการจัดทำหลักสูตรสถานศึกษา โรงเรียนสาธิตมหาวิทยาลัยเชียงใหม่ ซึ่งแบ่งเป็น
บริการทางระบบนิเวศ

บริการทางระบบนิเวศ หรือ นิเวศบริการ เป็นผลประโยชน์ที่มนุษย์ได้รับจากระบบนิเวศ เช่น ป่าไม้ แม่น้ำ สามารถทำให้ระบบนิเวศมีคุณภาพ และทำให้เกิดความหลากหลายในทางชีวภาพของพืชและสัตว์อื่น ๆ บริการทางระบบนิเวศในสิ่งหนึ่งอาจสามารถมีประโยชน์ในหลายอย่าง เช่น ป่าไม้แห่งหนึ่งแหล่งอาหาร ยังเป็นฟื้นสำหรับคนในพื้นที่นั้น ๆ ในขณะเดียวกันช่วยป้องกันดินถล่ม ช่วยกรองตะกอนในน้ำให้ใสสะอาด และยังเป็นที่พักผ่อนหย่อนใจแก่ผู้คน 
ในขณะที่นักวิทยาศาสตร์และนักสิ่งแวดล้อม ได้พูดถึงบริการทางระบบนิเวศโดยปริยายมาหลายทศวรรษแล้ว (การประเมินระบบนิเวศแห่งสหัสวรรษ MA) แต่ได้เผยแพร่แนวคิดนี้ให้เป็นที่นิยมในช่วงต้นทศวรรษ 2000 
โครงการการประเมินและวิเคราะห์ผลกระทบของการกระทำของมนุษย์ต่อระบบนิเวศและความเป็นอยู่ของมนุษย์ครั้งสำคัญ ได้รับการสนับสนุนจากองค์การสหประชาชาติ ในปี 2005 ได้แบ่งประเภทของบริการทางระบบนิเวศไว้ 4 ประเภท ได้แก่
20XX

20XX เป็นวิดีโอเกมแพลตฟอร์มแอ็กชันโรกไลก์แนวอินดี ที่พัฒนาโดยแบตเตอรีสเตเปิลเกมส์ ซึ่งเป็นสตูดิโออินดีสัญชาติอเมริกัน เวอร์ชันเกมเล่นระหว่างการพัฒนาได้รับการเปิดตัวสำหรับไมโครซอฟท์ วินโดวส์ บนสตีมเมื่อวันที่ 12 ตุลาคม ค.ศ. 2016 ส่วนภาคต่อในชื่อ "30XX" พร้อมให้เล่นในเกมเล่นระหว่างการพัฒนาสตีม
รูปแบบการเล่น.
เกมนี้ได้รับแรงบันดาลใจจาก"ร็อคแมน X" ซึ่งผู้เล่นจะต้องยิงหรือฟันศัตรูและทำภารกิจท้าทายบนแพลตฟอร์มที่ยากลำบากเพื่อจบด่าน สิ่งที่แตกต่างคือด่านเหล่านี้สร้างขึ้นแบบสุ่มตามส่วนเลเวลหรือ "ก้อนหนา" และยังให้เล่นแบบร่วมมือกันทั้งในเฉพาะถิ่นและออนไลน์ แทนที่จะให้ชีวิตผู้เล่นหลายต่อหลายครั้ง เกมดังกล่าวมีเพอร์มาเดธ (ความตายถาวร) แต่เป็น "โรกไลต์" (เกมแบบโรกเล็กน้อย) ที่ผู้เล่นสามารถใช้ชิปวิญญาณที่ได้รับระหว่างเลเวลเพื่อปลดล็อกการอัปเกรดแบบพาสซีฟประเภทใหม่เพื่อซื้อ และรับการอัปเกรดสำหรับความพยายามครั้งต่อไปของการดำเนินงานนั้นโดยเฉพาะ
ระหว่างเลเวล ผู้เล่นสามารถใช้สลักเกลียวที่ได้รับเป็นสกุลเงินเพื่อซื้อการอัปเกรดแบบพาสซีฟ หรือเพื่อเพิ่มพลังชีวิตหรือพลังงานในตู้จำหน่ายสินค้าอัตโนมัติ นอกจากนี้ ยังสามารถพบการอัปเกรดในหีบสมบัติและสถานที่อื่น ๆ เมื่อเอาชนะบอสได้ ผู้เล่นสามารถเลือกที่จะใช้พลังของพวกมันในฐานะสิ่งตอบแทน โดยมอบความสามารถพิเศษใหม่ให้แก่พวกเขา หรือรับสิ่งตอบแทนเป็นสลักเกลียว หรือการอัปเกรดแบบพาสซีฟแบบสุ่มแทน
โครงเรื่อง.
เกมดังกล่าวเป็นเรื่องราวของนีนา สาวสวมชุดเกราะที่ติดอาวุธด้วยเพาเวอร์บลาสเตอร์ และเอซ หนุ่มสวมชุดเกราะที่มีดาบพลังงาน อันเป็นผลที่ตามมาจากการก่อการกำเริบของหุ่นยนต์ โดยเดินทางจากฐานของพวกเขาบนอาร์ก ซึ่งเป็นสถานีอวกาศที่โคจรรอบโลก พวกเขาได้รับการว่าจ้างให้แผ้วถางพื้นที่อันตรายซึ่งเต็มไปด้วยหุ่นยนต์ที่อาละวาด
การพัฒนา.
"20XX" เริ่มได้รับการพัฒนาหลังจากการระดมทุนสาธารณะบนคิกสตาร์เตอร์ในฤดูใบไม้ผลิ ค.ศ. 2014 เมื่อเกมนี้ได้รับการเรียกในชื่อ"เอกโคออฟเอริดู" หลังจากคิกสตาร์เตอร์ประสบความสำเร็จ เกมดังกล่าวได้เข้าร่วมโปรแกรมแอกเซเลอเรเตอร์ไฟร์โฮสเกมส์ และได้ปรากฏในอินดีเกมบูธที่เพนนีอาร์เคดเอกซ์โป 2015
เกมดังกล่าวเป็นเกมเชิงพาณิชย์เกมแรกของคริส คิง ผู้พัฒนา และการพัฒนาได้รับแรงกระตุ้นจากความเชื่อที่ว่านี่เป็นโอกาสสุดท้ายของเขาที่จะทำเกมที่เสี่ยง เช่น การพัฒนาเกมโดยไม่มีครอบครัวคอยสนับสนุน ในขณะที่เขาอายุ 20 ปลาย ๆ แนวคิดเบื้องหลังเกมนี้เกิดจากความเชื่อของเขาที่ว่าบริษัทแคปคอมได้หยุดสร้างเกม"ร็อคแมน"อย่างพอสมควร รวมถึงเขาและแฟน ๆ คนอื่น ๆ ก็ต้องการรูปแบบการเล่นอย่างเดียวกันมากกว่านี้
จุดสนใจหลักของนักพัฒนาอยู่ที่ความรู้สึกของเกม และทำให้มันเล่นในลักษณะที่คล้ายกับ"ร็อคแมน" ส่วนด้านที่ยากที่สุดในการพัฒนาเกมคือการแก้จุดบกพร่องเน็ตโค้ดที่อนุญาตให้เล่นออนไลน์ได้
คริสเชื่อว่าโปรแกรมเกมเล่นระหว่างการพัฒนาของสตีมมีความสำคัญต่อการพัฒนาเกม และ "นึกไม่ออก" ว่าจะเปิดตัวออกมาได้โดยไม่มีมัน
ซาวด์แทร็ก.
ซาวด์แทร็กของเกมนี้ได้รับการแต่งโดยแบรนดอน "ซิตีไฟส์" เอลลิส และรวมองค์ประกอบของชิปจูนตลอดจนเครื่องสังเคราะห์เสียงเพื่อทำให้คล้ายกับเกมซูเปอร์แฟมิคอม
การตอบรับ.
"20XX" ได้รับการตอบรับอย่างดีจากทั้งแฟน ๆ และสื่อเกม โดยอดัม สมิธ แห่งเว็บไซต์ร็อก, เปเปอร์, ช็อตกัน ให้ความเห็นว่าเกมนี้ "ดูดีมาก"
ตำบลซียอฮ์รูด (จังหวัดเตหะราน)

ซียอฮ์รูด  เป็นตำบลในอำเภอกลาง เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 8 หมู่บ้าน จากสำมะโน พ.ศ. 2549 อำเภอนี้มีประชากร 1,734 คนใน 490 ครัวเรือน
รายละเอียด.
ตำบลซียอฮ์รูดอยู่ในสีเขียวอ่อน
ต. ซูลกอน
อำเภอแคน
อำเภอออฟทอบ
ต. ออฟทอบ
ต. แฆลอซีร์
อำเภอกลาง
ต. ซียอฮ์รูด
เตหะราน
"เขต-1"<Br>"(เทศมณฑลเชมีรอนอต)"
"เขต-2"
"เขต-3"
"เขต-4"
"เขต-5"
"เขต-6"
"เขต-7"
"เขต-8"
"เขต-9"
"เขต-10"
"เขต-11"
"เขต-12"
"เขต-13"
"เขต-14"
"เขต-15"
"เขต-16"
"เขต-17"
"เขต-18"
"เขต-19"
"เขต-20"<Br>"(เทศมณฑลเรย์)"
"เขต-21"
"เขต-22"
เส้นทางดาว

เส้นทางดาว (#เปลี่ยนทาง เป็นละครโทรทัศน์ของเกาหลีใต้ปี ค.ศ. 2020 นำแสดงโดย พัก โบ-ก็อม, พัก โซ-ดัม, บยอน อู-ซ็อก และ คว็อน ซู-ฮย็อน ออกอากาศทางช่อง ทีวีเอ็น ตั้งแต่วันที่ 7 กันยายน ถึง 27 ตุลาคม 2020 ทุกวันจันทร์และวันอังคาร เวลา 21:00 น. ตาม เวลามาตรฐานเกาหลี และสามารถสตรีมได้ทั่วโลกทาง เน็ตฟลิกซ์
เรื่องย่อ.
ละครเรื่องนี้ติดตามชีวิตของชายหนุ่มและหญิงสาวสามคนในอุตสาหกรรมแฟชั่นร่วมสมัย พวกเขามุ่งมั่นที่จะบรรลุความฝันและความรักโดยไม่สิ้นหวัง
เรือลาดตระเวนเยอรมัน บลึชเชอร์

บลึชเชอร์ เป็นเรือลาดตระเวนหนักลำที่สองในห้าลำของกลุ่มเรือลาดตระเวนชั้นอัทมีรัลฮิพเพอร์ (Admiral Hipper-class) ของครีคส์มารีเนอของนาซีเยอรมนี ซึ่งถูกสร้างขึ้นภายหลังการเถลิงอำนาจของพรรคนาซี และการเพิกเฉยสนธิสัญญาแวร์ซาย ชื่อนี้ถูกตั้งชื่อมาจากเก็พฮาร์ท ฟ็อน บลึชเชอร์ จอมพลแห่งปรัสเซียผู้มีชัยเหนือจักรพรรดินโปเลียนในยุทธการที่วอเตอร์ลู เรือได้ถูกปล่อยในเดือนสิงหาคม ค.ศ. 1936 และเดินเรือครั้งแรกในเดือนมิถุนายน ค.ศ. 1937 เธอได้ถูกสร้างเสร็จสมบูรณ์ในเดือนกันยายน ค.ศ. 1939 ไม่นานภายหลังการปะทุของสงครามโลกครั้งที่สอง ภายหลังจากได้เสร็จสิ้นจากหนึ่งในชุดของการทดสอบเดินเรือและการฝึกซ้อมรบทางทะเล เรือก็ได้เตรียมพร้อมแล้วสำหรับการปฏิบัติหน้าที่กับกองเรือในวันที่ 5 เมษายน ค.ศ. 1940 เธอได้ถูกติดตั้งอาวุธด้วยกระบอกปืนใหญ่หลักทั้งแปดกระบอกซึ่งมีขนาด 20.3 ซม (8.0 นิ้ว) และแม้ว่าตามตัวเลขจะอยู่ภายใต้ขีดจำกัดอยู่ที่ 10,000-ลองตัน (10,000 ตัน) ที่ถูกกำหนดโดยข้อตกลงกองทัพเรืออังกฤษ-เยอรมัน แท้จริงแล้วได้ถูกแทนที่โดยมากกว่า 16,000-ลองตัน (16,000 ตัน)
ทันทีที่ได้เข้ามาประจำการ บลึชเชอร์ได้รับมอบหมายให้เป็นกองเรือเฉพาะกิจในการสนับสนุนการรุกรานนอร์เวย์ในเดือนเมษายน ค.ศ. 1940 บลึชเชอร์ได้ทำหน้าที่เป็นเรือธงของ Konteradmiral (พลเรือตรี) Oskar Kummetz ผู้บัญชาการของกลุ่มที่ 5 เรือได้นำกองเรือรบแล่นเรือเข้าสู่ Oslofjord ในช่วงคืนของวันที่ 8 เมษายน เพื่อเข้ายึดออสโล เมืองหลวงของนอร์เวย์ ปืนใหญ่ชายฝั่งสองกระบอกที่เก่าแก่ซึ่งมีขนาด 28 ซม. (11 นิ้ว) ในป้อมปราการ Oscarsborg ทำการจ่อเล็งไปที่เรือในระยะที่ใกล้มากซึ่งทำการยิงสองนัด รวมทั้งปืนขนาดเล็กหลายกระบอกในกองปืนใหญ่อื่น ๆ ตอร์ปิโดสองลูกที่ถูกยิงด้วยอาวุธยิงตอร์ปิโดในป้อมปราการได้พุ่งเข้าชนเรือ ส่งผลทำให้เกิดความเสียหายอย่างรุนแรง เกิดเพลิงไหม้โหมกระหน่ำบนเรือบลึชเชอร์ซึ่งไม่สามารถควบคุมได้ ไฟได้ลุกลามไปยังรังกระสุนปืนต่อต้านอากาศยานของเธอ ทำให้เกิดระเบิดขนาดใหญ่ และจากนั้นไฟได้ลุกลามไปยังบังเกอร์ที่เก็บเชื้อเพลิงของเรือ บลึชเชอร์จึงเกิดการพลิกคว่ำและจมลงพร้อมกับการสูญเสียชีวิตจำนวนมาก
ซากเรืออัปปางที่อยู่บนก้นทะเลของ Oslofjord และใน ค.ศ. 2016 ได้ถูกกำหนดให้เป็นอนุสรณ์สถานรำลึกสงครามเพื่อปกป้องซากเรือดังกล่าวจากพวกปล้นสะดม มีสิงประดิษฐ์หลายอย่างที่ถูกหยิบขึ้นมาจากซากเรืออัปปาง รวมทั้งหนึ่งในนั้นคือเครื่องบินลอยน้ำรุ่นอาร์โด เออาร์ 196 ซึ่งได้รับการกู้คืนในช่วงปฏิบัติการเพื่อสูบน้ำมันเชื้อเพลิงที่รั่วไหลออกมาจากเรือใน ค.ศ. 1994
การรณรงค์ร้อยบุปผา

การรณรงค์ร้อยบุปผา หรือเรียกอีกอย่างว่า ขบวนการร้อยบุปผา  เป็นช่วงเวลาตั้งแต่ ค.ศ. 1956 ถึง ค.ศ. 1957 ในสาธารณรัฐประชาชนจีน ซึ่งพรรคคอมมิวนิสต์จีน (CCP) ได้ส่งเสริมให้ประชาชนแสดงความคิดเห็นอย่างเปิดเผยเกี่ยวกับพรรคคอมมิวนิสต์ ผลที่ตามมาซึ่งจบลงด้วยความล้มเหลวของการรณรงค์ครั้งนี้ ประธานแห่งพรรคคอมมิวนิสต์จีน เหมา เจ๋อตง ได้ออกคำสั่งให้ดำเนินทำการปราบปรามกลุ่มผู้ที่วิพากษ์วิจารณ์พรรค ซึ่งดำเนินเรื่อยมาจนถึง ค.ศ. 1959
ในช่วงรณรงค์ดังกล่าว มุมมองและแนวทางการแก้ไขนโยบายระดับชาติที่แตกต่างซึ่งได้รับการสนับสนุนโดยอิงมาจากสำนวนที่มีชื่อเสียงโด่งดังของเหมาที่ว่า:"นโยบายในการปล่อยให้ร้อยบุปผาบานพร้อมพรัก และร้อยสำนักได้ประชันเสียงกันเพื่อส่งเสริมความเจริญรุ่งเรืองของศิลปะและความก้าวหน้าของวิทยาศาสตร์" ขบวนการดังกล่าวเป็นส่วนหนึ่งในการตอบสนองต่อการทำลายขวัญกำลังใจ(demoralization) ของกลุ่มปัญญาชนซึ่งมีความรู้สึกหมางเมินต่อพรรคคอมมิวนิสต์ ภายหลังจากช่วงเวลาสั้น ๆ ของการปล่อยเสรี การปราบปรามยังคงดำเนินต่อไปจนถึง ค.ศ. 1957 และ ค.ศ. 1959 ซึ่งเป็นการรณรงค์ต่อต้านฝ่ายขวาเพื่อต่อต้านผู้ที่วิพากษ์วิจารณ์ถึงระบอบการปกครองและอุดมการณ์ ประชาชนนับแสนคนต่างพากันแห่รุมล้อม ถูกตำหนิติเตียนในที่สาธารณะและถูกลงโทษในการเข้าค่ายกักขังเพื่อเป็นการปรับทัศนคติผ่านทางการใช้แรงงานอย่างหนัก หรือไม่เว้นแม้แต่การประหารชีวิต การปราบปรามทางอุดมการณ์ดังกล่าวได้นำเอาลัทธิเหมามาใช้ในการแสดงออกในที่สาธารณะอีกครั้ง และกระตุ้นขบวนการต่อต้านฝ่ายขวามากขึ้น
โทโฮกุ (จังหวัดอาโอโมริ)

โทโฮกุ  เป็นเมืองในจังหวัดอาโอโมริ ประเทศญี่ปุ่น ข้อมูลเมื่อ ค.ศ. 2020 (2020)[ [update]] เมืองนี้มีประชากรประมาณ 17,297 คนใน 7,269 ครัวเรือน และมีความหนาแน่นประชากรที่ 53 คนต่อตารางกิโลเมตร เมืองนี้มีพื้นที่รวม 
ภูมิประเทศ.
โทโฮกุตั้งอยู่ทางเหนือตอนกลางของจังหวัดอาโอโมริ ติดทะเลสาบโองาวาระฝั่งตะวันตก
เทศบาลรอบข้าง.
จังหวัดอาโอโมริ
ภูมิอากาศ.
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในโทโฮกุ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1217 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.5 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียส
ประชากร.
จากข้อมูลสำมะโนญี่ปุ่น ประชากรในโทโฮกุลดลงอย่างต่อเนื่องเป็นเวลากว่า 60 ปี
แขวงคลองเตยเหนือ

คลองเตยเหนือ เป็นแขวงหนึ่งของเขตวัฒนา กรุงเทพมหานคร
ที่ตั้งและอาณาเขต.
แขวงคลองเตยเหนือตั้งอยู่ทางทิศตะวันตกเฉียงเหนือของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงคลองตันเหนือ

คลองตันเหนือ เป็นแขวงหนึ่งของเขตวัฒนา กรุงเทพมหานคร และเป็นแขวงที่ตั้งสำนักงานเขตวัฒนา
ที่ตั้งและอาณาเขต.
แขวงคลองตันเหนือตั้งอยู่ทางตอนกลางของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงพระโขนงเหนือ

พระโขนงเหนือ เป็นแขวงหนึ่งของเขตวัฒนา กรุงเทพมหานคร
ที่ตั้งและอาณาเขต.
แขวงพระโขนงเหนือตั้งอยู่ทางทิศตะวันออกเฉียงใต้ของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
พระราชพงศาวลีของพระมหากษัตริย์จีน (ช่วงต้น)

นี่คือพระราชพงศาวลีของจักรพรรดิจีนตั้งแต่การก่อตั้ง ราชวงศ์ฉิน เมื่อ 221 ปีก่อนคริสตกาล (โดย จิ๋นซีฮ่องเต้) จนถึงสิ้นยุค สิบหกรัฐ ในปี ค.ศ. 453
พระราชพงศาวลีของพระมหากษัตริย์จีน
ราชวงศ์ฉิน.
ราชวงศ์ฉิน ก่อตั้งขึ้นเมื่อ 221 ปีก่อนคริสตกาล หลังจาก จิ๋นซีฮ่องเต้ กษัตริย์แห่งฉินพิชิตรัฐเพื่อนบ้านที่เป็นอิสระรัฐสุดท้ายซึ่งก็คือ รัฐฉี ปัจจุบันราชวงศ์ฉินได้รับการยอมรับว่าเป็นราชวงศ์แรกอย่างเป็นทางการ
ราชวงศ์ฮั่น และสามก๊ก.
ราชวงศ์ฮั่น ราชวงศ์ซิน และจ๊กก๊ก.
จักรพรรดิฮั่นเซี่ยน เป็นจักรพรรดิองค์สุดท้ายของ ราชวงศ์ฮั่น เป็นทายาทของจักรพรรดิพระองค์แรกองค์แรก จักรพรรดิฮั่นเกาจู่ ที่ปกครองยาวนานกว่า 400 ปี ราชวงศ์ฮั่นถือเป็นหนึ่งในยุคทองของประวัติศาสตร์จีน ในช่วงเวลาดังกล่าวช่วงกลางราชวงศ์ถูกแทรกด้วยรัชสมัยของ หวัง หมั่ง ผู้สถาปนา ราชวงศ์ซิน จึงทำให้เกิดการแบ่งยุคสมัยย่อยของราชวงศ์นี้ ซึ่งแบ่งออกเป็น ราชวงศ์ฮั่นตะวันตก กับยุคฟื้นฟูราชวงศ์ฮั่น (202 ปีก่อนคริสตกาล - 8 และ 23-25) และ ราชวงศ์ฮั่นตะวันออก (25-220) กับ จ๊กก๊ก ซึ่งเป็นผู้สืบทอดต่อจากราชวงศ์ฮั่นในช่วง สามก๊ก จากผู้สืบเชื้อสายราชวงศ์ฮั่น และนับถือพระองค์เป็นจักรพรรดิพระองค์หนึ่งในราชวงศ์ฮั่น
ราชวงศ์จิ้น และราชวงศ์หวนฉู่.
ราชวงศ์จิ้น (265–420) เป็นราชวงศ์ที่รวบรวมแผ่นดินจีนเป็นหนึ่งเดียวอีกครั้งหลังความวุ่นวายสมัยปลายราชวงศ์ฮั่น หรือ สามก๊ก แม้ภายหลังอำนาจของจักรพรรดิอ่อนแอจากเหตุการณ์ กบฏแปดอ๋อง ทำให้ช่วงปลายเหตุการณ์ หลิวชง หัวหน้าของชนเผ่าซงหนูยกกำลังเข้าบุกนครลั่วหยาง ราชธานีของ ราชวงศ์จิ้นตะวันตก โดยเชื้อพระวงศ์ทางนครฉางอันเมื่อทราบเรื่องยกให้ จักรพรรดิจิ้นหมิ่น ขึ้นครองบัลลังก์ แต่เมื่อปี ค.ศ. 316 กองกำลังของชนเผ่าซงหนูบุกเข้านครฉางอาน ทำให้ ราชวงศ์จิ้นตะวันตก สิ้นสุดลง ภายหลังเหล่าตระกูลชนชั้นสูงในที่ราบภาคกลางบริเวณลุ่มแม่น้ำฮวงโห และดินแดนทางตอนใต้ของแม่น้ำฉางเจียง เชิญให้ซือหม่ารุ่ยตั้งตัวขึ้นเป็นจักรพรรดิจิ้นหยวน แห่ง ราชวงศ์จิ้นตะวันออก และสถาปนาเมืองเจี้ยนคัง ขึ้นเป็นราชธานี แม้ขอบข่ายอำนาจการปกครองเพียงสามารถครอบคลุมดินแดนทางตอนใต้ของลำน้ำฉางเจียงเท่านั้น ในช่วงเวลาเดียวกันนี้ บ้านเมืองทางตอนเหนือระส่ำระสายไปด้วยไฟสงครามการแย่งชิงของแว่นแคว้นต่างๆ
อีเธอร์

อีเธอร์  หรือ อีเทอร์  อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ประมวล เอมเปีย

ประมวล เอมเปีย (เกิด 20 มีนาคม พ.ศ. 2494) อดีตสมาชิกสภาผู้แทนราษฎรจังหวัดชลบุรี อดีตหัวหน้าพรรคเพื่อแผ่นดิน และอดีตสมาชิกวุฒิสภาจังหวัดชลบุรี
ประวัติ.
ประมวล เอมเปีย เกิดเมื่อวันที่ 20 มีนาคม พ.ศ. 2494 ที่อำเภอพนัสนิคม จังหวัดชลบุรี จบการศึกษาชั้นประถมศึกษาจากโรงเรียนวัดโบสถ์ โรงเรียนวัดโคกเพลาะ จังหวัดชลบุรี ชั้นมัธยมศึกษา โรงเรียนพนัสพิทยาคาร จังหวัดชลบุรี ปริญญาตรี นิติศาสตรบัณฑิต สาขากฎหมาย จากมหาวิทยาลัยศรีปทุม รัฐศาสตรมหาบัณฑิต สาขารัฐศาสตร์ มหาวิทยาลัยรามคำแหง และเคยเข้าศึกษาที่วิทยาลัยเคนซิงตัน ลอนดอน ประเทศอังกฤษ สาขากฎหมายธุรกิจและการตลาด และมหาวิทยาลัยมอร์เลย์ ลอนดอน ประเทศอังกฤษ สาขาบริหารธุรกิจ
งานการเมือง.
ประมวล เอมเปีย เป็นผู้เชี่ยวชาญประจำตัว ส.ส.โพธิพงษ์ ล่ำซำ และเป็นผู้ช่วย ส.ส.คณิน บุญสุวรรณ เขาเคยได้รับเลือกตั้งเป็นสมาชิกสภาจังหวัดชลบุรี (ส.จ.) ในระหว่างปี 2533-2535 ต่อมาเขาได้ลงสมัครรับเลือกตั้งเป็นสมาชิกสภาผู้แทนราษฎรจังหวัดชลบุรีหลายสมัย แต่ก็ไม่ได้รับเลือกตั้ง
จนกระทั่ง เขาได้ลงสมัครรับเลือกตั้งสมาชิกวุฒิสภาจังหวัดชลบุรี ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับคะแนน 37,588 คะแนน เป็นลำดับที่ 4 ได้รับเลือกตั้งเป็นสมาชิกวุฒิสภาจังหวัดชลบุรี
ต่อมาเขาได้เข้าร่วมงานกับพรรคประชาธิปัตย์ และลงสมัครรับเลือกตั้งสมาชิกสภาผู้แทนราษฎรจังหวัดชลบุรี (ส.ส.) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขตเลือกตั้งที่ 1 ร่วมกับ บรรจบ รุ่งโรจน์ และ มานิตย์ ภาวสุทธิ์ ได้รับเลือกตั้งเป็น ส.ส. ทั้ง 3 คน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง โดยแพ้ให้กับ รณเทพ อนุวัฒน์ จากพรรคพลังชล 
จากนั้นเขาลงสมัครรับเลือกตั้งเป็นนายกองค์การบริหารส่วนจังหวัดชลบุรีแต่แพ้ให้กับนายวิทยา คุณปลื้ม อย่างขาดลอย
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับ รณเทพ อนุวัฒน์ จากพรรคพลังประชารัฐ
หลังการเลือกตั้ง เขาได้ย้ายไปร่วมงานและรับตำแหน่งหัวหน้าพรรคเพื่อแผ่นดิน ในเดือนกรกฎาคม พ.ศ. 2563 ต่อมาในปี 2565 เขาย้ายไปร่วมงานกับพรรคเศรษฐกิจไทย ของ ร.อ.ธรรมนัส พรหมเผ่าและได้รับตำแหน่ง รองหัวหน้าพรรคในการดูแลพื้นที่ภาคตะวันออก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ.2566 เขาได้ลงสมัครรับเลือกตั้งในนามพรรคพลังประชารัฐ แต่ไม่ได้รับการเลือกตั้ง โดยแพ้ให้กับ อนันต์ ปรีดาสุทธิจิตต์ จากพรรคเพื่อไทย
ต่อในปี 2567 เขาได้รับการแต่งตั้ง กรรมการยุทธศาสตร์ขับเคลื่อนกระทรวงเกษตร์และสหกรณ์ โดยมี ดร.วิชิต ปลั่งศรีสกุล เป็นประธานยุทธศาสตร์ ของกระทรวงเกษตร์และสหกรณ์
ในปี 2568 เขาลงสมัครรับเลือกตั้งเป็นนายกองค์การบริหารส่วนจังหวัดชลบุรีแต่ได้รับคะแนนเพียง 33,271 คะแนน
นายประมวล ได้รับฉายาจากสื่อมวลในจังหวัดชลบุรีว่า "นักสู้คลองหลวง"
โรงพยาบาลนพรัตนราชธานี

โรงพยาบาลนพรัตนราชธานี เป็นโรงพยาบาลที่ตั้งอยู่ในเขตคันนายาว กรุงเทพมหานคร ประเทศไทย โดยเป็นโรงพยาบาลเพื่อการเรียนการสอนหลักสำหรับนักศึกษาแพทย์ชั้นคลินิก วิทยาลัยแพทยศาสตร์ มหาวิทยาลัยรังสิต
ประวัติ.
ใน พ.ศ. 2510 เนื่องจากจำนวนประชากรที่เพิ่มขึ้นอย่างรวดเร็วในเขตกรุงเทพมหานคร จึงได้มีการเสนอโรงพยาบาลในเขตชานเมืองเพื่อเพิ่มการเข้าถึงบริการสุขภาพของประชาชน ซึ่งโครงการ "โรงพยาบาลชานพระนคร" นี้ได้รับการอนุมัติใน พ.ศ. 2515 และการเตรียมการก่อสร้างเริ่มขึ้นใน พ.ศ. 2516 กระทั่งการก่อสร้างหยุดลงใน พ.ศ. 2517 เนื่องจากมีการเปลี่ยนแปลงนโยบายแผนกและเริ่มดำเนินการใหม่ใน พ.ศ. 2520 ซึ่งแผนกผู้ป่วยนอกเปิดเมื่อวันที่ 2 มกราคม พ.ศ. 2525 และแผนกผู้ป่วยในเปิดทำการเมื่อวันที่ 1 ตุลาคมในปีเดียวกัน โดยโรงพยาบาลนี้ได้รับพระราชทานนามโรงพยาบาลนพรัตนราชธานีจากพระบาทสมเด็จพระเจ้าอยู่หัวภูมิพลอดุลยเดช
ในช่วงหลายปีที่ผ่านมา โรงพยาบาลนพรัตนราชธานีได้เข้าร่วมสังกัดคณะแพทยศาสตร์หลายแห่งทั่วประเทศไทย อย่างไรก็ตาม ใน พ.ศ. 2564 ทางโรงพยาบาลได้ร่วมมือกับวิทยาลัยแพทยศาสตร์ มหาวิทยาลัยรังสิต เพื่อให้การศึกษาด้านการแพทย์ ซึ่งนักศึกษาส่วนใหญ่จะอยู่ที่นี่เป็นหลัก
ตำบลท่าตูม (อำเภอศรีมหาโพธิ)

ท่าตูม เป็นตำบลในอำเภอศรีมหาโพธิ จังหวัดปราจีนบุรี พื้นฐานเศรษฐกิจส่วนใหญ่อยู่ในภาคอุตสาหกรรม ซึ่งเป็นฐานการผลิตเพื่อส่งออกที่สำคัญของภาคตะวันออก โรงงานอุตสาหกรรมในเขตพื้นที่มี 158 แห่ง มีห้างสรรพสินค้าครบครันในพื้นที่ คือ บิ๊กซีศรีมหาโพธิ โลตัสศรีมหาโพธิ และเป็นพื้นที่ที่มีการขยายตัวของประชากรเพิ่มขึ้นมากที่สุดของจังหวัด และมีโรงพยาบาลเอกชนในพื้นที่ คือ โรงพยาบาลเกษมราษฎร์ปราจีนบุรี
ที่ตั้งและอาณาเขต.
ตำบลท่าตูม มีอาณาเขตติดต่อกับเขตการปกครองข้างเคียง ดังนี้
ประวัติ.
ท่าตูม เดิมเป็นหมู่บ้านในเขตตำบลศรีมหาโพธิ ปี พ.ศ. 2501 ทางราชการได้แบ่งพื้นที่ฝั่งตะวันออกของตำบลศรีมหาโพธิ ได้แก่ หมู่ 6 บ้านหนองสนวน, หมู่ 7 บ้านโคกไม้แดง, หมู่ 8 บ้านท่าตูม, หมู่ 9 บ้านหนองคล้อ, หมู่ 10 บ้านหลังถ้ำ, หมู่ 11 บ้านบุยายใบ, หมู่ 12 บ้านคลองประดู่, หมู่ 13 บ้านวังทะลุ, หมู่ 16 บ้านโป่งไผ่ รวม 9 หมู่บ้าน รวมตั้งเป็น ตำบลท่าตูม เป็นตำบลที่ 12 ของทางอำเภอในขณะนั้น
ปี พ.ศ. 2524 ชุมชนด้านทิศใต้ของถนนมิตรภาพสายฉะเชิงเทรา–นครราชสีมา บ้านเรือนราษฎรมีลักษณะขยายตัวภายในเขตตำบลแนวกว้าง จึงแยก 4 หมู่บ้านของตำบลท่าตูม ได้แก่ หมู่ 5 บ้านคลองประดู่, หมู่ 6 บ้านวังทะลุ, หมู่ 10 บ้านกรอกสมบูรณ์ และหมู่ 11 บ้านวังขอน ออกไปตั้งเป็น ตำบลกรอกสมบูรณ์ ในปี พ.ศ. 2525
ประชากร.
พื้นที่ตำบลท่าตูมประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 26,309 คน แบ่งเป็นชาย 12,723 คน หญิง 13,586 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอศรีมหาโพธิ
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลท่าตูมเดิมมีฐานะเป็นสภาตำบลท่าตูม ในปี พ.ศ. 2516 ต่อมาปี พ.ศ. 2537 สภาตำบลท่าตูมมี 10 หมู่บ้าน พื้นที่ 81.90 ตารางกิโลเมตร ประชากร 7,067 คน และ 1,797 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลท่าตูมอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลท่าตูม
เอชทีวี 9

HTV9 เป็นช่องข่าว - บทวิจารณ์ทางการเมือง - การสังเคราะห์ สถานีโทรทัศน์โฮจิมินห์ซิตี้ ออกอากาศ 23.5/24 ชม. ทุกวัน นี่เป็นหนึ่งในสองช่องหลักของ สถานีโทรทัศน์โฮจิมินห์ซิตี้ และช่องแรกของสถานี
เนื้อหา.
เนื้อหาหลักใน HTV9 ส่วนใหญ่หมายถึงนโยบายและความคิดเห็นทางการเมืองของนครโฮจิมินห์และภาคใต้ HTV9 ประกอบด้วยกระดานข่าว (6h00, 11:30, 20:00), ข่าวโซเชียล (60 วินาที, อาหารกลางวัน 12 ชั่วโมง) พร้อมด้วยรายการทั่วไปและเกมโชว์ รายการทอล์คโชว์ความบันเทิงที่ออกอากาศระหว่างและตอนท้ายของวัน สัปดาห์พร้อมกับภาพยนตร์สารคดีพิเศษ
องค์การบริหารส่วนตำบลศรีมหาโพธิ

องค์การบริหารส่วนตำบลศรีมหาโพธิ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 5–8, 10–12 และพื้นที่บางส่วนของหมู่ที่ 4, 9 ของตำบลศรีมหาโพธิ (เฉพาะนอกเขตเทศบาลตำบลศรีมหาโพธิ) รวมทั้งพื้นที่ทั้งหมดของตำบลสัมพันธ์ และพื้นที่ทั้งหมดของตำบลบางกุ้ง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลศรีมหาโพธิใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลศรีมหาโพธิเมื่อวันที่ 25 ธันวาคม พ.ศ. 2539
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบางกุ้ง รวมเข้ากับพื้นที่องค์การบริหารส่วนตำบลศรีมหาโพธิ และในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลสัมพันธ์ รวมเข้ากับพื้นที่องค์การบริหารส่วนตำบลศรีมหาโพธิ ทำให้เขตองค์การบริหารส่วนตำบลศรีมหาโพธิครอบคลุมพื้นที่ตำบลสัมพันธ์ ตำบลบางกุ้ง และบางส่วนของตำบลศรีมหาโพธิ (เฉพาะส่วนที่อยู่นอกเขตเทศบาลตำบลศรีมหาโพธิ)
ทรามวัยกับไอ้ด่าง

ทรามวัยกับไอ้ด่าง  เป็นภาพยนตร์แอนิเมชันอเมริกันแนวผจญภัยและตลกใน ค.ศ. 1961 ผลิตโดยวอลต์ดิสนีย์โปรดักชัน ดัดแปลงจากนวนิยายเมื่อ ค.ศ. 1956 "ขบวนการหมาจุด" ของโดดี สมิธ เป็นภาพยนตร์แอนิเมชันเรื่องที่ 17 ของดิสนีย์ กำกับโดยไคลด์ เจอโรนิมี, แฮมิลตัน ลุสค์ และว็อล์ฟกัง เรเทอร์แมน เนื้อเรื่องโดยบิล พีต และให้เสียงตัวละครโดยร็อด เทย์เลอร์, เคต เบาเออร์, เบตตี ลู เกอร์สัน, เบน ไรต์, ลิซา เดวิส และมาร์ธา เวนต์เวิร์ธ ภาพยนตร์เป็นเรื่องราวของลูกสุนัขพันธุ์แดลเมเชียน 15 ตัวซึ่งถูกลักพาตัวโดยวายร้ายที่ชื่อ ครูเอลลา เดอ วิล ผู้ต้องการนำขนของพวกมันมาทำเป็นเสื้อคลุม พ่อแม่ของพวกมัน พองโก และเพอร์ดิตา จึงออกเดินทางเพื่อช่วยเหลือลูกสุนัขของพวกมันจากครูเอลลา รวมถึงลูกสุนัขเพิ่มเติมอีก 84 ตัวที่ซื้อมาจากร้านขายสัตว์เลี้ยง นำไปสู่กระบวนการช่วยเหลือแดลเมเชียนทั้งหมด 101 ตัว
ภาพยนตร์ฉายครั้งแรกเมื่อวันที่ 25 มกราคม ค.ศ. 1961 และประสบความสำเร็จในบ็อกซ์ออฟฟิศ ช่วยดึงสตูดิโอให้พ้นจากภาวะตกต่ำทางการเงินจาก "เจ้าหญิงนิทรา" ซึ่งมีต้นทุนการผลิตสูงที่ออกฉายเมื่อสองปีก่อน และกลายเป็นภาพยนตร์ที่ทำเงินสูงสุดอันดับที่แปดประจำปีในบ็อกซ์ออฟฟิศของอเมริกาเหนือ
ยูฟ่ายูโรปาลีก นัดชิงชนะเลิศ 2022

ยูฟ่ายูโรปาลีก นัดชิงชนะเลิศ 2022 เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2021–22 ฤดูกาลที่ 51 ของการแข่งขันฟุตบอลสโมสรลำดับที่สองของยุโรป จัดขึ้นโดยยูฟ่า และเป็นฤดูกาลที่ 13 นับตั้งแต่เปลี่ยนชื่อจากยูฟ่าคัพมาเป็นยูฟ่ายูโรปาลีก นัดนี้จะลงเล่นในวันที่ 18 พฤษภาคม พ.ศ. 2565 (ค.ศ. 2022) ที่ รามอน ซันเชซ ปิซฆวน ในเมือง เซบิยา ประเทศสเปน. ระหว่างสโมสรจากเยอรมัน ไอน์ทรัคท์ฟรังค์ฟวร์ท และสโมสรจากสกอตแลนด์ เรนเจอส์.
ทีม.
"ในตารางด้านล่างนี้, นัดชิงชนะเลิศจนถึงปี ค.ศ. 2009 เป็นยุคยูฟ่าคัพ, นับตั้งแต่ปี ค.ศ. 2010 เป็นยุคยูฟ่ายูโรปาลีก."
สนามแข่งขัน.
นี่จะเป็นแมตช์ยูโรปาลีกครั้งแรกที่จะจัดขึ้นที่สนามแห่งนี้. ก่อนหน้านี้เป็นเจ้าภาพ ยูโรเปียนคัพ นัดชิงชนะเลิศ 1986. เมืองเซบิยารับหน้าที่เป็นเจ้าภาพ ยูฟ่าคัพ นัดชิงชนะเลิศ 2003 ที่ สนามกีฬาลาการ์ตูฆา. สเปนเคยรับหน้าเสื่อเป้นเจ้าภาพมาแล้วสี่ครั้ง รวมไปถึงนัดชิงชนะเลิศยูฟ่าคัพ (ถือหนึ่งเลกใน 1977, 1985, 1986, และ 1988).
การคัดเลือกเป็นเจ้าภาพ.
กระบวนการเสนอราคาแบบเปิดได้เปิดตัวไปในวันที่ 28 กันยายน ค.ศ. 2018 โดยยูฟ่าเพื่อเลือกสถานที่ของรอบชิงชนะเลิศของยูฟ่าแชมเปียนส์ลีก, ยูฟ่ายูโรปาลีกและยูฟ่าแชมเปียนส์ลีกหญิงในปี 2021 สมาคมมีเวลาจนถึงวันที่ 26 ตุลาคม 2018 เพื่อแสดงความสนใจและเสนอเอกสารจะต้องส่งภายในวันที่ 15 กุมภาพันธ์ ค.ศ. 2019.
ยูฟ่าได้ประกาศไว้เมื่อวันที่ 1 พฤศจิกายน ค.ศ. 2018 นั้นสามสมาคมได้แสดงความสนใจที่จะเป็นเจ้าภาพจัดการแข่งขันยูฟ่ายูโรปาลีก นัดชิงชนะเลิศ 2021, และวันที่ 22 กุมภาพันธ์ ค.ศ. 2019 สองสมาคมได้ยื่นเอกสารก่อนเส้นตาย.
สมาคมดังต่อไปนี้แสดงความสนใจในการเป็นเจ้าภาพ แต่ในที่สุดก็ไม่เสนอราคา:
สนาม รามอน ซันเชซ ปิซฆวน ได้ถูกรับเลือกโดยคณะกรรมการบริหารยูฟ่าระหว่างการประชุมของพวกเขาในกรุง ลูบลิยานา, ประเทศสโลวีเนีย เมื่อวันที่ 24 กันยายน ค.ศ. 2019.
เมื่อวันที่ 17 มิถุนายน ค.ศ. 2020, คณะกรรมการบริหารยูฟ่าประกาศว่าเนื่องจากการเลื่อนและการย้ายที่ตั้งของ นัดชิงชนะเลิศ ค.ศ. 2020, เซบิยาจะเป็นเจ้าภาพรอบชิงชนะเลิศปี ค.ศ. 2022 แทน.
เส้นทางสู่นัดชิงชนะเลิศ.
"หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน; N: กลาง)."
นัด.
รายละเอียด.
ทีม "เจ้าบ้าน" (สำหรับวัตถุประสงค์ในการจัดการ) จะได้รับการกำหนดขึ้นโดยการจับสลากเพิ่มเติมเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.
<onlyinclude></onlyinclude>
สถิติ.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
บล็อกบัสเตอร์

บล็อกบัสเตอร์ (ชื่อทางการ บริษัท บล็อกบัสเตอร์ จำกัด (Blockbuster LLC)) มีอีกชื่อว่า บล็อกบัสเตอร์วิดีโอ (Blockbuster Video) เป็นบริการให้เช่าวิดีโอสัญชาติสหรัฐ โดยหลักบริการให้เช่าวิดีโอ แต่ภายหลังได้รวมบริการดีวีดีผ่านไปรษณีย์, สตรีมมิง, วีดิทัศน์ตามคำขอ และห้องฉายภาพยนตร์ อดีตดำเนินการภายใต้บริษัท Blockbuster Entertainment, Inc. บริษัทนี้ขยายกิจการในช่วงคริสต์ทศวรรษ 1990 โดยในช่วงสูงสุดใน ค.ศ. 2004 บล็อกบัสเตอร์มีร้านจำหน่ายถึง 9,094 แห่งและพนักงานประมาณ 84,300 คน แบ่งออกเป็นในสหรัฐ 58,500 คน และประเทศอื่น ๆ 25,800 คน
ปัจจัยหลักที่นำไปสู่การเสื่อมถอยของบล็อกบัสเตอร์คือภาวะผู้นำไม่ดีกับผลกระทบจากภาวะเศรษฐกิจถดถอยครั้งใหญ่ ในขณะที่คู่แข่งอย่างเน็ตฟลิกซ์เติบโตมากขึ้น บริษัทเสียรายได้มากสุดในช่วงปลายคริสต์ทศวรรษ 2000 และล้มละลายใน ค.ศ. 2010 ร้านที่เหลือ 1,700 แห่งถูกซื้อกิจการจากผู้ให้โทรทัศน์ผ่านดาวเทียมดิชเน็ตเวิร์กในปีถัดมา และร้านที่บริษัทถือครอง 300 แห่งสุดท้ายปิดตัวลงใน ค.ศ. 2014 ถึงแม้ว่าการสนับสนุนของแบรนด์สิ้นสุดลงแล้ว ทางดิชยังคงเก็บรักษาสัญญาแฟรนไชส์จำนวนเล็กน้อย ทำให้แฟรนไชส์ของเอกชนบางส่วนยังคงเปิดต่อไป ภายหลังมีร้านบางส่วนปิดกิจการ โดยล่าสุดมีร้านที่ปิดกิจการในรัฐเวสเทิร์นออสเตรเลียเมื่อ ค.ศ. 2019 คงเหลือเพียงร้านเดียวที่ยังคงเปิดในชื่อแฟรนไชส์นี้ที่เบนด์ รัฐออริกอน สหรัฐ
Nepenthes reinwardtiana

Nepenthes reinwardtiana เป็นต้นหม้อข้าวหม้อแกงลิงเขตร้อนที่เป็นพืชพื้นถิ่นบนเกาะบอร์เนียวและเกาะสุมาตรา และมีผู้พบพืชชนิดนี้จำนวนน้อยบนเกาะรอบ ๆ เช่น บังกา, นาตูนา, นียัซ และซิเบรุต ถึงแม้ว่ามีข้อมูลบางส่วนรวมมาเลเซียตะวันตก และสิงคโปร์เข้าไปในขอบเขตนี้ด้วย แต่บันทึกเหล่านี้มีการบันทึกข้อมูลที่ผิดพลาด
มีการตั้งฉายาเฉพาะ "reinwardtiana" เพื่อเป็นเกียรติแด่ Caspar Georg Carl Reinwardt พืชชนิดนี้มีชื่อสามัญว่า Reinwardt's pitcher-plant.
ปฐมพล เจริญรัตนาภิรมย์

ปฐมพล เจริญรัตนาภิรมย์ (ชื่อเล่น มิกกี้; เกิด 21 เมษายน พ.ศ. 2537) เป็นนักฟุตบอลชาวไทย ปัจจุบันลงเล่นในตำแหน่งปีกให้กับบุรีรัมย์ ยูไนเต็ด ในไทยลีก และทีมชาติไทย
สโมสรอาชีพ.
บีจี ปทุม ยูไนเต็ด.
ในวันที่ 14 ธันวาคม พ.ศ. 2563 ปฐมพลได้เปิดตัวกับบีจี ปทุม ยูไนเต็ด ในไทยลีก โดยเขาจะสวมเสื้อหมายเลข 18 ให้กับสโมสร
การท่าเรือ.
ในวันที่ 2 ธันวาคม พ.ศ. 2565 ปฐมพลถูกปล่อยยืมตัวให้กับการท่าเรือ
บุรีรัมย์ ยูไนเต็ด.
หลังจากจบไทยลีก ฤดูกาล 2567–68 ปฐมพล หมดสัญญากับการท่าเรือ และได้ย้ายไปร่วมทัพบุรีรัมย์ ยูไนเต็ด
ทีมชาติ.
ในวันที่ 12 เมษายน พ.ศ. 2564 ปฐมพลมีชื่อใน 47 คนที่เรียกติดทีมชาติไทย ในการแข่งขันฟุตบอลโลก 2022 รอบคัดเลือก โซนเอเชีย เขาลงเล่นให้กับทีมชาติครั้งแรกเมื่อวันที่ 3 มิถุนายน พ.ศ. 2564 ในนัดที่พบกับอินโดนีเซีย
วันที่ 24 พฤศจิกายน ปฐมพลมีชื่อติดทีมชาติไทย ในการแข่งขันฟุตบอลชิงแชมป์แห่งชาติอาเซียน 2020 โดยปฐมพลทำประตูแรกในนามทีมชาติในนัดที่ไทยชนะติมอร์-เลสเต 0–2
วันที่ 16 มีนาคม พ.ศ. 2565 ปฐมพลมีชื่อติดทีมชาติไทย ในการแข่งขันกระชับมิตรที่พบกับเนปาล และซูรินาม
วันที่ 2 มิถุนายน ปฐมพลมีชื่อติดทีมชาติไทย ในการแข่งขันเอเชียนคัพ 2023 รอบคัดเลือก – รอบที่ 3
 "ณ วันที่ 30 พฤศจิกายน 2565" 
 "ณ วันที่ 25 กันยายน 2565"
กีฬาวอลเลย์บอลในซีเกมส์ 2021

การแข่งขันวอลเลย์บอลในซีเกมส์ 2021 จะจัดขึ้นระหว่างวันที่ 13 ถึง 22 พฤษภาคม ค.ศ. 2022 ในจังหวัดกว๋างนิญ ประเทศเวียดนาม มีการแข่งขัน 4 รายการ การแข่งขันวอลเลย์บอลในร่มจะจัดขึ้นที่สนามกีฬาดั่ยเอียนและวอลเลย์บอลชายหาดจะจัดขึ้นที่ชายหาดต่วนเจิว
วอลเลย์บอลในร่ม.
ทีมชาย.
การแข่งขันประกอบด้วย 7 ประเทศ รูปแบบเหมือนกับในปี 2019; แต่ละกลุ่มจะมีสามหรือสี่ทีมแข่งขันกันแบบพบกันหมด สองอันดับแรกของแต่ละกลุ่มจะผ่านเข้ารอบรองชนะเลิศ ทีมที่ชนะในรอบรองชนะเลิศจะแข่งขันกันเพื่อเหรียญทอง และทีมที่แพ้จะแข่งขันกันเพื่อเหรียญทองแดง
ทีมหญิง.
การแข่งขันประกอบด้วย 5 ประเทศ จะแข่งขันกันแบบพบกันหมด สองอันดับแรกจะต้องแข่งขันกันเพื่อชิงเหรียญทอง และทีมอันดับสามและสี่จะแข่งขันกันเพื่อชิงเหรียญทองแดง
กีฬาวอลเลย์บอลในซีเกมส์ 2021 – ทีมชาย

การแข่งขันวอลเลย์บอลชายในซีเกมส์ 2021 จะจัดขึ้นที่สนามกีฬาดั่ยเอียน, จังหวัดกว๋างนิญ
การจับสลาก.
การจับสลากการแข่งขันวอลเลย์บอลชายจัดขึ้นเมื่อวันที่ 8 เมษายน ค.ศ. 2022 ที่ฮานอย เวียดนามในฐานะเจ้าภาพจะสามารถเลือกกลุ่มที่ต้องการได้
ประเทศที่เข้าร่วม.
<templatestyles src="Div col/styles.css"/>
แขวงสายไหม

สายไหม เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทพาณิชยกรรมและที่ดินประเภทสถาบันราชการ
ที่ตั้งและอาณาเขต.
แขวงสายไหมตั้งอยู่ทางทิศเหนือของเขตสายไหม มีอาณาเขตติดต่อกับแขวงและตำบลข้างเคียงเรียงตามเข็มนาฬิกาดังนี้
การคมนาคม.
ทางสายหลักในพื้นที่แขวงสายไหม ได้แก่
ทางสายรองและทางลัดในพื้นที่ ได้แก่
ระเบิดสองลูก หนึ่งดาวเทียม

ระเบิดสองลูก หนึ่งดาวเทียม  เป็นโครงการนิวเคลียร์และอวกาศช่วงแรกของสาธารณรัฐประชาชนจีน ระเบิดสองลูกหมายถึงระเบิดปรมาณู (และระเบิดไฮโดรเจน) และขีปนาวุธข้ามทวีป (ICBM) ในขณะที่หนึ่งดาวเทียมหมายถึงดาวเทียมประดิษฐ์ จีนได้ทำการทดสอบระเบิดปรมาณูครั้งแรกและระเบิดไฮโดรเจนครั้งแรกใน ค.ศ. 1964 และ ค.ศ. 1967 ตามลำดับ การผสมผสานเข้าด้วยกันของระเบิดปรมาณูกับขีปนาวุธพื้นสู่พื้นใน ค.ศ. 1966 และประสบความสำเร็จในการปล่อยดาวเทียวดวงแรก (ดาวเทียมตงฟังหง 1) ใน ค.ศ. 1970
แขวงคลองถนน

คลองถนน เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลาง ที่ดินประเภทพาณิชยกรรม และที่ดินประเภทสถาบันราชการ
ที่ตั้งและอาณาเขต.
แขวงคลองถนนตั้งอยู่ทางทิศตะวันตกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
การคมนาคม.
ทางสายหลักในพื้นที่แขวงคลองถนน ได้แก่
ทางสายรองและทางลัดในพื้นที่ ได้แก่
จักรพรรดินีพลิกบัลลังก์

จักรพรรดินีพลิกบัลลังก์  เป็นละครโทรทัศน์ของเกาหลีใต้ปี ค.ศ. 2018-2019 นำแสดงโดย จัง นารา, ชเว จิน-ฮย็อก, ชิน ซอง-รอก, อี เอลียาห์ และ ชิน อึน-คย็อง ออกอากาศทาง เอสบีเอส ทุกวันพุธและพฤหัสบดี ช่วงเวลา 22:00 น. ตามเวลามาตรฐานเกาหลี ตั้งแต่วันที่ 21 พฤศจิกายน ค.ศ. 2018 ถึง 21 กุมภาพันธ์ ค.ศ. 2019 จำนวน 52 ตอน
เดิมซีรีส์เรื่องนี้มีกำหนด 48 ตอน แต่ "จักรพรรดินีพลิกบัลลังก์" ถูกขยายไปถึง 52 ตอนเนื่องจากความนิยมของซีรีส์เรื่องนี้ ซีรีส์เรื่องนี้ได้รับเรตติ้งผู้ชมสูงและบทวิจารณ์ในเชิงบวกสำหรับพล็อตเรื่องที่รวดเร็วและคาดเดาไม่ได้ ในตอนที่ 24 เมื่อวันที่ 27 ธันวาคม ค.ศ. 2018 "จักรพรรดินีพลิกบัลลังก์" ได้รับการจัดอันดับเรตติ้งทั่วประเทศที่ 17.9 % ทำให้เป็นมินิซีรีส์วันธรรมดาที่มีเรตติ้งสูงสุดสำหรับโทรทัศน์ภาคพื้นดินของเกาหลีในปี ค.ศ. 2018 ซึ่งแซงหน้าสถิติของซีรีส์เรื่อง "Return"
เรื่องย่อ.
"จักรพรรดินีพลิกบัลลังก์" สมมติให้อยู่ในจักรวาลคู่ขนานซึ่งเกาหลีเป็น ราชาธิปไตยภายใต้รัฐธรรมนูญ ในปี ค.ศ. 2018 "โอ ซันนี่" เป็นนักแสดงละครเพลงที่สดใสและร่าเริงเธอได้แต่งงานกับจักรพรรดิแห่งจักรวรรดิเกาหลี ต่อมาเธอเข้าไปพัวพันกับการต่อสู้แย่งชิงอำนาจในวัง และการฆาตกรรมลึกลับที่ก่อให้เกิดภัยคุกคามต่อสถาบันพระมหากษัตริย์เสียเอง ในขณะที่ค้นหาความรักและความสุขที่แท้จริง เธอร่วมมือกับ นา วัง-ชิก ซึ่งทำงานเป็นผู้คุ้มกันของราชวงศ์เพื่อเปิดเผยอาชญากรรมของราชวงศ์ "นา วัง-ชิก" เริ่มทำงานในวังเพื่อล้างแค้นผู้ที่มีส่วนต่อการตายของแม่ของเขา
ยูฟ่ายูโรปาคอนเฟอเรนซ์ลีก นัดชิงชนะเลิศ 2022

ยูฟ่ายูโรปาคอนเฟอเรนซ์ลีก นัดชิงชนะเลิศ 2022 เป็นการแข่งขันฟุตบอลนัดชิงชนะเลิศของยูฟ่ายูโรปาคอนเฟอเรนซ์ลีก ฤดูกาล 2021–22, ฤดูกาลแรกของการแข่งขันฟุตบอลสโมสรลำดับที่สามของยุโรป จัดขึ้นโดยยูฟ่า นัดนี้จะลงเล่นในวันที่ 25 พฤษภาคม พ.ศ. 2565 (ค.ศ. 2022) ที่ อาเรนากอมเบอตาเร ในเมือง ติรานา ประเทศแอลเบเนีย, ระหว่างสโมสรจากอิตาลี โรมา และสโมสรจากเนเธอร์แลนด์ ไฟเยอโนร์ด.
ผู้ชนะจะมีสิทธิ์เข้าสู่รอบแบ่งกลุ่มของ ยูฟ่ายูโรปาลีก ฤดูกาล 2022–23, เว้นแต่พวกเขาจะได้ผ่านเข้ารอบสำหรับแชมเปียนส์ลีกหรือยูโรปาลีกผ่านผลงานในลีกของพวกเขาแล้ว (ในกรณีนี้ที่รายการเข้าถึงจะได้รับการปรับสมดุล).
สนามแข่งขัน.
นี่จะเป็นแมตช์รอบชิงชนะเลิศยูฟ่าครั้งแรกที่จะลงเล่นที่ประเทศแอลเบเนีย. ที่นั่ง 21,690 อาเรนากอมเบอตาเร เป็นสนามเหย้าของ ทีมชาติแอลเบเนีย,เช่นเดียวกับสโมสร ดีนาโม ติรานา และ ปาร์ตีซานี. สนามกีฬาเริ่มก่อสร้างในปี 2559, และเปิดในเดือนพฤศจิกายน ปี 2019.
การคัดเลือกเป็นเจ้าภาพ.
ยูฟ่าเปิดตัวกระบวนการประมูลเพื่อเลือกสถานที่แข่งขันรอบชิงชนะเลิศของยูฟ่า ยูโรปาคอนเฟอเรนซ์ลีก ในปี 2022 และ 2023. สมาคมที่สนใจเป็นเจ้าภาพจัดการแข่งขันรอบชิงชนะเลิศมีเวลาจนถึงวันที่ 20 กุมภาพันธ์ ค.ศ. 2020 เพื่อยื่นเอกสารเสนอราคา.
สนาม อาเรนากอมเบอตาเร ได้ถูกรับเลือกโดยคณะกรรมการบริหารยูฟ่าระหว่างการประชุมของพวกเขาเมื่อวันที่ 3 ธันวาคม ค.ศ. 2020.
เส้นทางสู่นัดชิงชนะเลิศ.
"หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน)."
นัด.
รายละเอียด.
ทีม "เจ้าบ้าน" (สำหรับวัตถุประสงค์ในการจัดการ) จะได้รับการกำหนดขึ้นโดยการจับสลากเพิ่มเติมเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.
<onlyinclude></onlyinclude>
หมายเหตุ.
<templatestyles src="Reflist/styles.css" />
แดนนี่ ลูเซียโน่

แดนนี่ ลูเซียโน่ (เกิด 12 สิงหาคม พ.ศ. 2542) เป็นนักแสดง นายแบบ พิธีกรลูกครึ่งไทย-สวิตเซอร์แลนด์ เป็นที่รู้จักกันในบทบาท “ครูริช สมิท“ จากละครเรื่อง "มนต์รักหนองผักกะแยง" (2564)
ประวัติ.
แดนนี่ ลูเซียโน่ มีชื่อไทยว่า สรพล มีสมพร เกิดเมื่อวันที่ 12 สิงหาคม พ.ศ. 2542 มีการศึกษาระดับประกาศนียบัตรวิชาชีพ เกี่ยวกับคอมพิวเตอร์ ปัจจุบันจบการศึกษาระดับปริญญาตรี คณะนิเทศศาสตร์ มหาวิทยาลัยธุรกิจบัณฑิตย์
ชีวิตในวัยเด็กของแดนนี่เติบโตในครอบครัวพ่อแม่บุญธรรมที่เลี้ยงดู แดนนี่เริ่มทำงานพาร์ทไทม์เป็นพนักงานเสิร์ฟโต๊ะจีนค่าแรงวันละ 500 บาท จากนั้นในวัยมัธยมปลายจึงทำงานเป็นพนักงานเซเว่น
การทำงานในวงการบันเทิง.
แดนนี่เข้าสู่วงการจากการประกวด GSB GEN CAMPUS Star โดยมีคุณเอส ธรรปพล เป็นผู้จัดการ จากนั้นจึงได้มีผลงานการแสดงชิ้นแรกคือละครเวทีเรื่อง "พระร่วงเดอะมิวสิคัล" เมื่อปี พ.ศ. 2560 ในปีเดียวกันจึงได้มีโอกาสแสดงละครซีรีส์วัยรุ่นเรื่อง "เรื่องวุ่นวุ่นของวัยรุ่นมีฝัน" ทาง ช่อง 5 เอชดี 
ต่อมาในปี พ.ศ. 2562 แดนนี่ได้แสดงละครสะท้อนสังคมเรื่อง "วัยแสบสาแหรกขาด ภาค 2" ทาง ช่อง 3 เอชดี ซึ่งเป็นภาคต่อของ "วัยแสบสาแหรกขาด" ที่ออกอากาศเมื่อปี พ.ศ. 2559 จากนั้นได้รับโอกาสแสดงละครเรื่อง วาสนารัก รับบท ไพรัช สมัครเขตกรณ์ จึงเริ่มมีชื่อเสียงเป็นที่รู้จัก 
ในปี พ.ศ. 2564 เขาได้รับโอกาสร่วมแสดงในละครโรแมนติกคอมเมดี้เรื่อง "มนต์รักหนองผักกะแยง" ในบท ครูริช สมิท กลายเป็นที่รู้จักวงกว้างมีชื่อเสียงมากขึ้น
ในปี พ.ศ. 2565 เขาได้รับโอกาสให้เป็นพิธีกรร่วมในรายการ วันเดียวเที่ยวได้ ทางช่อง 3 เอชดี 
ในปี พ.ศ. 2566 มีผลลงาน ร้อยเล่มเกมส์ออฟฟิศ ออกอากาศทางแอมะซอนไพรม์วิดีโอ
ในปี พ.ศ. 2567 ผลงานละครเรื่องดวงใจเทวพรหม ตอน พรชีวัน ,โลกหมุนรอบเธอ อีกทั้งยังมีละครอยู่ระหว่างออกอากาศได้แก่ ยัยปลาไหลกับนายไฮโซ,ปิ่นภักดิ์,คุณพี่เจ้าขาดิฉันเป็นห่านมิใช่หงส์ และภาพยนตร์เรื่องนาคบรรพ์
มิอง มูกาอิจิ

มิอง มูกาอิจิ (; โรมาจิ: "Mukaichi Mion"; เกิด 29 มกราคม ค.ศ. 1998) เป็นไอดอลญี่ปุ่น และสมาชิกเกิร์ลกรุป AKB48 เธอเป็นสมาชิกของ AKB48 ทีม A และเป็นโซคันโตคุคนที่ 3 ของเอเคบีโฟร์ตีเอตกรุ๊ป (; โรมาจิ: "sōkantoku"; : โซคันโตคุ)
ประวัติ.
เธอเกิดในจังหวัดไซตามะ เธอได้เล่นเทนนิสตั้งแต่ชั้นประถมศึกษาปีที่ 1 และเล่นต่อมาจนถึงชั้นประถมศึกษาปีที่ 3 ในระดับมัธยมศึกษาตอนต้น
อาชีพ.
ก่อนที่จะเข้าร่วมวง AKB48 เธอเป็นนักแสดงเด็กซึ่งเป็นตัวแทนของ the talent agency Central G. และหลังจากเข้าเรียนมัธยมต้นเธอก็เป็นตัวแทนของ talent agency Ii Concept เธอได้ปรากฏตัวในละครโทรทัศน์หลายเรื่องเช่น "Unfair" และภาพยนตร์ เช่น""
ในเดือนมกราคม ค.ศ. 2013 เธอได้ผ่านการออดิชันรุ่นที่ 15 ของ AKB48 โดยเข้าร่วมกลุ่มในฐานะเค็งกีวเซ (สมาชิกฝึกหัด)
เทศบาลตำบลศรีมหาโพธิ

เทศบาลตำบลศรีมหาโพธิ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3 และบางส่วนของหมู่ 4, 9 ตำบลศรีมหาโพธิ รวมไปถึงพื้นที่บางส่วนของหมู่ 6 ตำบลหนองโพรง ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลศรีมหาโพธิที่จัดตั้งขึ้นใน พ.ศ. 2499 และขยายเขตสุขาภิบาลในปี พ.ศ. 2512 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลศรีมหาโพธิมีประชากรทั้งหมด 3,618 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอศรีมหาโพธิ อยู่ห่างจากศาลากลางจังหวัดปราจีนบุรีประมาณ 30.7 กิโลเมตร อยู่ห่างจากกรุงเทพมหานครประมาณ 140 กิโลเมตร ยังเป็นเขตประวัติศาสตร์ที่สำคัญ คือ โบราณสถานลายพระหัตถ์ เมื่อครั้งที่พระบาทสมเด็จพระจุลจอมเกล้าเจ้าอยู่หัวรัชกาลที่ 5 เคยเสด็จประพาสและทรงจารึกรอยพระหัตถ์ไว้บนแผ่นศิลาแลงซึ่งเป็นซากโบราณสถานของเทวาลัยสมัยลพบุรี โบราณสถานพานหินและโบราณสถานหลุมเมือง
เซเครดโบนส์เรเคิดส์

เซเครดโบนส์เรเคิดส์  เป็นบริษัทค่ายเพลงอิสระอเมริกัน ก่อตั้งขึ้นในปี 2550 ในเบอโรบรุกลิน นครนิวยอร์ก โดยได้มีการปล่อยอัลบั้ม และเพลงจากศิลปินมากมาย อาทิเช่น เจนนี่ ฮวาล, จอห์น คาร์เพนเตอร์, มัลแชทโดมา, และเดอะซอฟต์มูน เป็นต้น
อภินิหารดาบกู้แผ่นดิน

อภินิหารดาบกู้แผ่นดิน  เป็นภาพยนตร์แอนิเมชันอเมริกันแนวเพลง จินตนิมิต และตลก ฉายเมื่อ ค.ศ. 1963 สร้างโดยวอลต์ ดิสนีย์ และจัดจำหน่ายโดยบิวนาวิสตาดิสทริบิวชัน เป็นภาพยนตร์แอนิเมชันเรื่องที่ 18 ของดิสนีย์ ดัดแปลงจากนวนิยายชื่อเดียวกันของที. เอช. ไวท์ ซึ่งตีพิมพ์ครั้งแรกเมื่อ ค.ศ. 1938 จากนั้นแก้ไขและตีพิมพ์ซ้ำใน ค.ศ. 1958 เป็นหนังสือเล่มแรกเกี่ยวกับกษัตริย์อาเธอร์ในชุด "อาร์เธอร์จอมราชันย์" ของไวท์ กำกับโดยว็อล์ฟกัง เรเทอร์แมน และแฮมิลตัน ลุสค์ ซึ่งไม่ได้รับเครดิต และให้เสียงตัวละครโดยริกกี โซเรนเซน, คาร์ล สเวนสัน, จูเนียส แมตทิวส์, เซบาสเตียน แคบอต, นอร์แมน ออลเดน, และมาร์ธา เวนต์เวิร์ธ เป็นภาพยนตร์แอนิเมชันเรื่องสุดท้ายจากวอลต์ดิสนีย์โปรดักชันที่เข้าฉายในระหว่างวอลต์ ดิสนีย์ ยังมีชีวิตอยู่
ดิสนีย์ได้รับสิทธิ์ในการสร้างภาพยนตร์จากนวนิยายครั้งแรกเมื่อ ค.ศ. 1939 และมีความพยายามนานัปการที่จะพัฒนาภาพยนตร์ในอีกสองทศวรรษข้างหน้า ก่อนการสร้างภาพยนตร์จะเริ่มต้นอย่างเป็นทางการใน ค.ศ. 1960 บิล พีต เขียนเนื้อเรื่องให้กับภาพยนตร์ ขณะที่เพลงประกอบเขียนขึ้นโดยพี่น้องเชอร์แมน นับเป็นภาพยนตร์แอนิเมชันเรื่องแรกของดิสนีย์ที่เขียนเพลงประกอบโดยพี่น้องเชอร์แมน พวกเขายังเขียนเพลงให้กับภาพยนตร์ของดิสนีย์ต่อไปอย่าง "แมรี่ ป๊อปปินส์" (1964), "เมาคลีลูกหมาป่า" (1967), "แมวเหมียวพเนจร" (1970) และ "วินนี่ เดอะ พูห์ พาเหล่าคู่หูตะลุยป่า" (1977) จอร์จ บรันส์ ประพันธ์ดนตรีประกอบภาพยนตร์ ต่อจากผลงานภาพยนตร์แอนิเมชันของดิสนีย์สองเรื่องก่อนหน้าของเขา ได้แก่ "เจ้าหญิงนิทรา" (1959) และ "ทรามวัยกับไอ้ด่าง" (1961) นอกจากนั้นเขายังประพันธ์ดนตรีประกอบภาพยนตร์แอนิเมชันของดิสนีย์อีกสามเรื่อง ได้แก่ "เมาคลีลูกหมาป่า", "แมวเหมียวพเนจร" และ "โรบินฮู้ด" (1973)
"อภินิหารดาบกู้แผ่นดิน" ได้รับเสียงวิจารณ์แบบผสม แต่กลับประสบความสำเร็จบนบ็อกซ์ออฟฟิศ ภาพยนตร์เข้าฉายอีกครั้งในโรงภาพยนตร์เมื่อวันที่ 25 มีนาคม ค.ศ. 1983 ในรูปแบบการฉายควบ (Double feature) คู่กับการ์ตูนแอนิเมชันขนาดสั้นเรื่อง "วินนีเดอะพูห์แอนด์อะเดย์ฟอร์อียอร์" 
การตอบรับ.
"อภินิหารดาบกู้แผ่นดิน" ได้รับคำวิจารณ์แบบผสมกัน เว็บไซต์รวบรวมบทวิจารณ์ รอตเทนโทเมโทส์ รายงานว่าภาพยนตร์ได้รับคะแนนที่อนุมัติแล้ว 66% ด้วยคะแนนเฉลี่ย 5.9/10 จาก 29 บทวิจารณ์
เทศบาลตำบลกรอกสมบูรณ์

เทศบาลตำบลกรอกสมบูรณ์ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1 ตำบลกรอกสมบูรณ์ ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลกรอกสมบูรณ์ที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลกรอกสมบูรณ์มีประชากรทั้งหมด 3,499 คน
พื้นที่เทศบาลตำบลตั้งอยู่ทางทิศตะวันออกเฉียงใต้ของอำเภอศรีมหาโพธิ อยู่ห่างจากที่ว่าการอำเภอศรีมหาโพธิประมาณ 27.5 กิโลเมตร ศาลากลางจังหวัดปราจีนบุรีประมาณ 58.1 กิโลเมตร อยู่ห่างจากกรุงเทพมหานครประมาณ 157 กิโลเมตร มีพื้นที่รับผิดชอบ 12.00 ตารางกิโลเมตร หรือคิดเป็นพื้นที่ประมาณ 7,500.0 ไร่